મહેસાણામાં આજે કડવા પાટીદાર સમાજ દ્વારા ઉંઝામાં બંધનું એલાન આપવામાં આવ્યું છે. આ બંધનું એલાન પાછળ ગત ઓગસ્ટ મહિનાની 21 તારીખે નગર પાલિકાના પ્રમુખ જીતુ પટેલ પર હુમલો કારણભૂત છે. અને આ મુદ્દે હુમલા ખોરને પકડવા માટે પોલીસ વડાને એક આવેદન પત્ર આપવામાં આવ્યુ હતુ. પરંતુ હજી સુધી પણ જીતુ પટેલના હુમલાખોર છૂટ્ટા ફરી રહ્યા હોવાના કારણે રોષે ભરાયેલા પાટીદારોએ બંધનું એલાન આપ્યુ છે. સવારથી જ દુકાનો સ્વયંભૂ બંધ જોવા મળી રહી હતી.